Arizonaj montarbaroj

La arizonaj montarbaroj estas  tersupraĵa ekoregiono el la nord-meksika ekoprovinco de la nearktisa  ekozono laŭ la tipologio de la Monda Natur-Fonduso (WWF). Biome ĝi apartenas al mezvarmaj koniferarbaroj de Sudokcidenta Usono. Tiuj arbaroj gastigas multajn arbarajn vivejojn kaj tre diversan faŭnon.

La riveroj kaj iliaj bordoj estas gravaj vivejoj por specifaj faŭno kaj fiŝoj.

Priskribo
eta|220px|maldekstre|Aŭtumnkoloraj ŝajtremolaj poploj en Nacia Arbaro Kajbab.
eta|220px|maldekstre|Nacia Arbaro Apaŝ-Sitgrivs.
La ekoregiono konstituas pejzaĝon de krutaj montoj kaj altaj ŝtonaj altebenaĵoj kun ŝtonaj nudrokoj de la Kajbab-Altebenaĵo en norda Arizono sude ĝis la Mogolon-Altebenaĵo kaj orienten en sudokcidenta Nov-Meksiko. La altitudoj varias de 1 370 m al 3 000 m kun kelkaj pli altaj pintoj. Specifaj areoj inkludas la Gila-Sovaĝejon en Nov-Meksiko. 

Flaŭro
Arboj de la areo inkludas iujn de la piceoj, abioj kaj ŝajntremolaj poploj (Populus tremuloides), arbospeciojn tipe de Rokmontaro  pli fore norden kune kun tipe meksikaj arboj kiaj glatafolia pino (Pinus leiophylla), Engelman-pino (Pinus engelmannii) kaj arizona pino (Pinus arizonica) de Gila-Sovaĝejo kaj aliloke. La pli malaltaj altitudoj havas miksan pinjonan-juniperan-kverkan duonarbaron. 

Faŭno 
La faŭno trovata ĉi tie inkludas la miniaturan Aegolius acadicus (segilakrigaj strigoj) kaj multajn birdojn kaj reptiliojn kiuj estas komunaj en Meksiko pli sude, kiel ekzemple la sekreteman montezuman koturnon. La kavernoj de Gvadalup-Montaro estas specifa vivejo por skaraboj, centpieduloj kaj aliaj senvertebruloj.

Minacoj kaj konservado
Tiu estas sufiĉe stabila ekoregiono kun proksimume 25% de la origina vivejo ankoraŭ sendifekta kvankam vundebla al arbarekspluatado kaj al troa paŝtado. Poluo kaj kanaligado  de riveroj estas endanĝerigantaj specifajn speciojn kiajn Fremont-poplon (Populus fremontii) kaj Guding-saliko (Salix gooddingii), la minacatan Gil-truton (Oncorhynchus gilae), kaj Empidonax traillii extimus (tiranedoj). La senarbarigo daŭre neniigas la vivejon de  Strix occidentalis lucida kaj de akcipitro (Accipiter gentilis). 

Vidu ankaŭ
Ekologia klasifiko de la tersupraĵoj
Konservada stato de ekoregiono

Eksteraj ligiloj

 Ekoregiono NA0503 : Arizonaj montarbaroj (WWF)
 Arizonaj montarbaroj (WWF-Wildworld)
 Arizonaj montarbaroj (Wildworld) - Nacia Geografia Societo 
 Arizonaj montarbaroj  (The Encyclopedia of Earth)
 Arizonaj montarbaroj  (Bioimages)
 Arizonaj montarbaroj  (Globalspecies) 

Kategorio:Nearktisaj ekoregionoj
Kategorio:Mezvarmaj koniferarbaroj
Kategorio:Arbaroj de Usono
Kategorio:Geografio de Arizono
Kategorio:Geografio de Nov-Meksiko